انور جلالپوری

انور جلالپوری بھارت کے ایک مشہور اردو شاعر تھے۔ انفرادی شاعری سے کہیں زیادہ وہ مشاعروں کی نظامت کے لیے مشہور تھے۔ وہ کافی غور اور انہماک سے دیگر شعرا کا کلام سنتے اور کلام کے مرکزی خیال اور شاعری کے حسن کا کافی خوش اسلوبی سے تذکرہ کرتے۔ اسی وجہ سے وہ کئی قومی مشاعروں میں نظامت انجام دے چکے تھے۔

گنگا جمنی تہذیب 
انور بھارت کی ہمہ مذہبی تہذیب کے علمبر دار تھے۔ انہوں نے رویندرناتھ ٹیگور کی شہرہ آفاق کتاب گیتانجلی کا اردو میں ترجمہ کیا۔ اسی طرح انہوں نے ہندو مت کی مقدس کتاب بھگوت گیتا کا اردو میں ترجمہ کیا۔ ان کی اپنی کتاب رہرو سے رہنما تک بھی چھپ کر منظر عام پر آ چکی ہے۔ انہوں نے بھارتی ٹیلی ویژن کے سیریل اکبر دی گریٹ کے مکالمے بھی لکھے تھے۔

عائلی زندگی 
انور شادی شدہ تھے۔ ان کے تین بیٹے تھے جن میں سے ایک کا نام انہوں نے شاہ کار رکھا تھا۔

انتقال 
28 دسمبر 2017ء کو انور غسل لینے کے لیے حمام کا دروازہ بند کیے۔ جب اچھے خاصے وقت کے گذر جانے کے بعد بھی وہ دروازہ نہیں کھولے، توان کے بیٹے نے دروازہ توڑا اور انہیں زمین پر بے ہوش پایا۔ انہیں فورًا لکھنؤ کے کنگ جارجز میڈیکل یونیورسٹی ہسپتال شریک کیا گیا۔ یہیں وہ 2 جنوری 2018ء کو انتقال کر گئے۔ ان کی عمر 70 سال تھی۔

حوالہ جات 

1947ء کی پیدائشیں
2 جنوری کی وفیات
2018ء کی وفیات
ادب اور تعلیم کے شعبے میں پدم شری وصول کنندگان
بھارتی اردو شعرا
لکھنؤ کی شخصیات
ضلع امبیڈکر نگر کی شخصیات
ضلع فیض آباد کی شخصیات
Short description is different from Wikidata